Odense Adresse-Contoirs Efterretninger, 1835-01-12
Spanien. Endnu bringe Efterretningerne fra Krigsskuepladsen intet Resultat; men alle ere enige i, at begge Partier søge at forstærke sig, for snart igjen at skride til en ny Kamp. Nogle ville vide, at General Cordova har mistet Kommanden, og at Lorenzo er i hans Sted sat i Spidsen for Operationstropperne; hvorimod Andre paastaae, at Cordova holdes ved Jldebefindende tilbage i Pampelona, hvor Mina ogsaa befandt sig den 26 f. M. De af Jumalacarreguis Vander udøvede Grusomheder, især at han lod flere Fruentimmer, som bragte Grønt til Pampelona, myrde, have meget forbittret denne Egns Landboere, og disse have svoret, at tage en alvorlig Hævn. Om selve Don Carlos tales der slet ikke; han holder sig stedse fjern fra de Steder, hvor Man slaaes i hans Navn, og giver sig kun af med at høre Messe, bede og modtage Haandkys af Pøbelen og Præsterne. Han skildres som i enhver Henseende ubetydelig. Dog havde han - efter en Skrivelse fra Tudela af 16 Decbr., som den Karlsruher Tidende meddeler - Koldblodighed nok til, ved sin Nærværelse ligesom at autorisere en af Jumalacarrequi i Villafranca udøvet Umenneskelighed i Begyndelsen, af December. 27 Urbands (Borgergader) vare indesluttede i en Kirke og gjorde Modstand imod 5000 Carlister, med disses General og Konge i Spidsen. Først efterat Kirken var stukken i Brand og da de ikke havde meere Munition, overgave de endnu ilive værende Urbanos sig til Carlisterne, og bleve strax skudte. Dette kan undskyldes, som Skik og Brug i Krigstid, da Man gjør kort Proces; men hvad der er oprørende, det er, at 20 Fruentimmer, som vare med i Kirken, bleve befierede, det vil sige, afklædte fra Beltet til Jssen, Haarene afklippede, Legemet indsmurt med Honning, og overalt bedækket med Fjer, som bleve hængende der, i denne Tilstand førtes de omkring i Landsbyen og gaves til Priis for Pøbelens Haanlatter, Sumalacarregui tog selv Pengene ud af deres Lommer, og morede sig med, at snærte dem dygtigt med sin Ridepidsk, Ti af disse Ulykkelige ere siden bragte til Tudela. Samme Skrivelse skildrer den usle Tilstand, hvori Mina modtog Dronningens Tropper, og hvorledes Alt har forandret sig til det Bedre, siden han overtog Kommanden. Han begyndte med at indrette en regelmæssig Spiontjeneste, som han betaler meget godt. Dette Middel skal have været ham til stort Gavn, hvorimod Jumalacarregui nu lider Mangel paa Efterretninger. Mina gav Soldaterne Vinterbeklædning, bortsendte mange uduelige Officerer, selv Oberster, forfremmede dygtige Folk, omgav sig med prøvede Officerer og viste en ualmindelig Virksomhed, Paapassenhed og Omhu. Dette har vakt Tillid hos Armeen; den har atter fattet Mod, og de Liberale i Navarra vove atter at vise sig. J Castilien og Arragonien væbner og organiserer Man sig, og flere Batailloner, Frivillige ere allerede rykkede i Feldten. Selv i Nedre Navarra have nogle Bønder ladet sig indskrive; ligeledes i Bjergene. Andre udvandre til Frankerig, for ikke at nødes til at kjæmpe for Don Carlos. Paa denne Maade tiltage Christinernes Stridskræfter, imedens Carlisternes aftage. En Lykke for Mina er det ogsaa, at han rigeligen forsynes med Penge. Allene i Løbet af December havde han erholdt 14 Mill. Fr., og for hans Hær hverves ikke allene i Spanien, men ogsaa i Frankerig.